**הנדון: נושאים למבחן מעבר בהיסטוריה לתלמידים שעולים לכיתה יא'**

**קיץ תשפ"ג**

1. להלן רשימת הנושאים לקראת מבחן המעבר שיערך ב-15/8/2023 בשעה 09:00.
2. הנושאים מאוגדים בהתאם לתכני הלימוד.
3. במבחן תדרשו למיומנות מענה על שאלות **הצג והסבר וניתוח קטע מקור**.
4. לצד כל נושא מצוינים מספרי העמודים בספר הלימוד.

**לאומיות וציונות**

(ספר הלימוד: הלאומיות המודרנית וראשית הציונות - יגאל משעול)

1. **הלאומיות בישראל ובעמים**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הלאומיות המודרנית באירופה במאה ה-19**  **מושגי יסוד בלאומיות המודרנית** – מה מקשר ומלכד את אותו בני הלאום? (שפה, מנהגים, מסורת, עבר משותף, מוצא משותף, סמלים, זיקה למולדת, השאיפה של בני הלאום לחיות במדינה עצמאית משלהם).  **השינויים שיצרה הלאומיות המודרנית באירופה במאה ה-19 -** חיזוק מסגרות השתייכות ויצירת מוקדי זהות חדשים, התגבשותן של מסגרות חברתיות, פוליטיות ותרבותיות (התנועה הלאומית) שטיפחו וחיזקו את סימני הלאומיות.  השינויים במפה המדינית של אירופה (השוואה מפת אירופה 1815 למפה 1920). | בספר הלימוד עמודים:20-9 |
| 2 | **הגורמים לצמיחתן והתגבשותן של התנועות הלאומיות באירופה במאה ה-19** **- גורמים מתמשכים (עקיפים)** - תנועת ההשכלה והשפעתה על מנהיגי התנועות הלאומיות, ירידת כוחה של הכנסייה ותופעת החילון, התנועה הרומנטית (הרגש והדמיון), השפעת תהליכי התיעוש והעיור על החברה (עולם חדש ומנוכר) ובטכנולוגיה (תקשורת, חינוך ותרבות).  **גורמים ישירים** – הדי המהפכה האמריקאית, מהפכה צרפתית, כיבושי נפוליאון, קונגרס וינה.  **שימו לב,** חשוב להכיר את העובדות של כל אחד מהגורמים (הצג) ולדעת להסביר כיצד כל אחד מהם השפיע על צמיחתן של התנועות הלאומיות. | בספר הלימוד עמודים: 32-21 |

1. **התנועה הלאומית היהודית המודרנית - הציונות ומאפייניה העיקריים**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הגורמים לצמיחתה והתארגנותה של התנועה הציונית - האכזבה מהאמנציפציה** (גילויי אנטישמיות נפשית ומילולית במערב אירופה) **השכלה, חילון והתבוללות בעם היהודי** (התרחקות מהדת וחיפוש אחר תחליף לזהות הדתית שאבדה). **האנטישמיות במזרח אירופה** (אנטישמיות פיזית). **הצלחתן של תנועות לאומיות אחרות באירופה** ("וכי נופלים אנו מהם?"). | בספר הלימוד עמודים:58-49 |
| 2 | **פועלו של בנימין זאב הרצל** - תחנות מרכזיות בחייו, הנסיבות/האירועים לחשיפתו ל"בעיה היהודית", **הפתרון של הרצל לבעיית היהודים** (הנקודות בספרו "מדינת היהודים"), **הקונגרס הציוני הראשון ותוכנית באזל** (מטרות כינוס הקונגרס, עיקרי תכנית באזל (מטרה ואמצעים), המסגרות הארגוניות עליהם הוחלט, וחשיבותו של הקונגרס). **פעילותו המדינית של הרצל והתנועה הציונית ותוכנית אוגנדה** (הגורמים העיקריים עימם ניהל הרצל משא ומתן ותוצאות הפגישות, רעיון "תכנית אוגנדה" והפולמוס שנוצר בעקבות תכנית זאת - הטיעונים בעד ונגד). | בספר הלימוד עמודים: 93-59 |
| 3 | **פעולותיהם של הציונים בא"י עד מלחמת העולם הראשונה** - **הגורמים לעלייה** (עליות ראשונה ושנייה 1914-1881 - הגורמים שהניעו יהודים לעלות, מאפייני העולים בעליות הראשונה והשנייה, סיפור עלייתם של יהודי תימן - הסיבות לעלייתם וקשיי הקליטה בהם נתקלו). **הקשיים בהם נתקלו העולים** (הסתגלות לתנאים, מחסור בעבודה, האימפריה העות'מנית וכו'). **תחום ההתיישבות** (הקמת צורות התיישבות חדשות בארץ). **הקמת מסגרות ביטחוניות** ("בר-גיורא" ו"השומר" כחלק מרעיון "כיבוש השמירה"). **אישים וארגונים שסייעו לפעילות הציונית** ("שיטת האפוטרופסות" של הברון רוטשילד והביקורת עליה, פעילותו של ד"ר ארתור רופין והמשרד הארצישראלי למען היישוב היהודי בארץ). **הנחת תשתית לחינוך ותרבות עבריים:** ("מלחמת השפות", עיתונות, פעילותו של אליעזר בן יהודה, הקמת הסתדרות המורים ומסגרות חינוכיות עבריות). | בספר הלימוד עמודים:125-138  143-170 |

**ג. תנועה הציונית והישוב היהודי בא"י בזמן מלחמת העולם הראשונה 1918-1914**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **עמדת מנהיגי הישוב היהודי כלפי הצדדים הלוחמים** - הדילמה שבין תמיכה במדינות ההסכמה לתמיכה במדינות המרכז, ההחלטה שהתקבלה (ניטרליות) והעמדות המנוגדות להחלטה (תמיכה במדינות המרכז, תמיכה בבריטניה). | בספר עמודים: 173-174 |
| 2 | **מדיניות השלטון העות'מאני כלפי היישוב בא"י** – מה הניע את מדיניות העות'מניים? הגזירות של ג'מאל פחה בתחום האזרחי, הכלכלי והציוני. | בספר הלימוד עמודים: 175-181 |
| 3 | **דרכי ההתמודדות של היישוב היהודי בא"י העם הקשיים** - **המאבק בתורכים** (ארגון ניל"י - הקמת הארגון, פעילותו, והדילמה שנוצרה סביב פעילותו). |
| 4 | **הצהרת בלפור** - תוכנה, הקשיים הנובעים מנוסח ההצהרה, האינטרסים של בריטניה במתן ההצהרה, חשיבותה וכיצד קיבלו אותה הציונים, היהודים המשתלבים והערבים. | בספר עמודים: 189-196 |

**המאבק על הקמת מדינת ישראל**

(ספר הלימוד: בונים מדינה יהודית ודמוקרטית במזרח התיכון – יגאל משעול)

1. **המאבק להקמת המדינה בשנים 1947-1945**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **מאבק היישוב היהודי בשלטונות המנדט הבריטי** - **מאבק צבאי** - הקמת תנועת המרי העברי - גורמים, דרכי פעולה, מבצעים עיקריים, נסיבות פירוקה (השבת השחורה", פיצוץ מלון המלך דוד ועיקרי המחלוקת בין עמדת הישוב המאורגן ל"פורשים"). | בספר הלימוד עמודים: 60-56 |

**ב ה צ ל ח ה**